บาทเปิด 33.23บาทต่อดอลลาร์ แนวโน้มแข็งค่า
เงินบาทเปิดตลาด 33.23 บาทต่อดอลลาร์ แนวโน้มแข็งค่าตามทิศทางภูมิภาค ขานรับข้อตกลงเจรจาการค้าสหรัฐฯ-อียู
26 ก.ค. 2561

เงินบาทเปิดตลาด 33.23 บาทต่อดอลลาร์ แนวโน้มแข็งค่าตามทิศทางภูมิภาค ขานรับข้อตกลงเจรจาการค้าสหรัฐฯ-อียู
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 33.23 บาท/ดอลลาร์ แข็งค่าจากเย็นวานนี้ที่ปิดตลาดที่ระดับ 33.28 บาท/ดอลลาร์
วันนี้แนวโน้มเงินบาทคาดว่าจะเคลื่อนไหวในทิศทางที่แข็งค่าขึ้น เช่นเดียวกับสกุลเงินอื่นๆ ในภูมิภาค หลังจากที่สหภาพยุโรป และสหรัฐฯ มีข้อตกลงออกมาร่วมกันในทิศทางที่ดีว่าจะไม่มีการออกมาตรการตอบโต้ทางการค้าเพิ่มเติมระหว่างกัน ซึ่งทำให้ค่าเงินยูโร และสกุลเงินอื่นๆ ในภูมิภาคปรับแข็งค่าขึ้นเมื่อเทียบกับดอลลาร์สหรัฐ
"ตลาดค่อนข้างพอใจ และถือว่าเป็นข่าวดีที่สหรัฐฯ และสหภาพยุโรปตกลงกันได้ว่าจะไม่มีการออกมาตรการตอบโต้ทางการค้าระหว่างกันเพิ่มเติมอีก และจะพยายามปรับลดอัตราภาษีสินค้าระหว่างกันด้วย" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 33.10-33.30 บาท/ดอลลาร์